Št.: 030-0003/2020/\_\_\_(106)

Datum: 1. 6. 2021

**OBČINSKEMU SVETU**

**OBČINE TRŽIČ**

V skladu z 8. členom Odloka o glasilu Občine Tržič (Ur. l. RS, št. 38/18), 18. in 32. členom Statuta Občine Tržič (Ur. l. RS, št. 19/13 in 74/15) in 17. člena Zakon o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19 – odl. US in 67/19 – odl. US) vam pošiljamo v obravnavo in sprejem točko:

|  |
| --- |
| **SPREMEMBE IN DOPOLNITVE PROGRAMSKE ZASNOVE OBČINSKEGA GLASILA TRŽIČAN** |

Kot poročevalka bo na seji Sveta in delovnih teles sodelovala:

* Mateja Nosan, svetovalka v Uradu za splošne zadeve,

**PREDLOG SKLEPOV:**

1. **Občinski svet Občine Tržič sprejme Programsko zasnovo občinskega glasila Tržičan v spremenjenem in dopolnjenem besedilu**

|  |  |
| --- | --- |
|  | mag. Borut Sajovic |
|  | ŽUPAN |

OBRAZLOŽITEV:

**SPREMEMBE IN DOPOLNITVE PROGRAMSKE ZASNOVE OBČINSKEGA GLASILA TRŽIČAN**

Občinski svet Občine Tržič je dopolnjeno in spremenjeno Programsko zasnovo občinskega glasila Tržičan sprejel 22. 10. 2020, na 15. redni seji.

Uredništvu glasila Tržičan, ki je bilo imenovano 12. 10. 2017 na 26. redni seji, je odgovorna urednica Maja Tekavec omenila problematiko povečanja količine oglasov. Občinska uprava je dne 25. 5. 2021 na internem sestanku obravnavala to problematiko in glede na uravnoteženje stroškov glasila z dohodki od oglaševanja sklenila, da se količina oglasov sme povečati za največ eno stran, s tem, da je dodatna stran manjših oglasov razpršena po glasilu, in sicer na način, da oglasi tematsko soupadajo z vsebino člankov.

Predlagane spremembe in dopolnitve:

1. 18. točka poglavja III. Temeljna vsebinska izhodišča / programska zasnova se spremeni tako, da se glasi: *Oglasi (največ 4 strani); oglasom so namenjene zadnje 3 strani glasila, morebitni dodatni oglasi (v skupni količini do največ 1 strani) so smiselno tematsko razporejeni znotraj glasila, upoštevajoč, da oglasi ne smejo biti večji od ¼ strani.*
2. Prvi odstavek poglavja V. Oglaševanje se spremeni tako, da se glasi; *Za trženje oglasnega prostora lahko Občina Tržič sklene pogodbo z zunanjim izvajalcem. Oglasom so namenjene zadnje 3 strani glasila, morebitni dodatni oglasi (v skupni količini do največ 1 strani) so smiselno tematsko razporejeni znotraj glasila, velikost oglasa ne sme presegati ¼ strani. V kolikor oglasov ni, se prostor zapolni z drugimi vsebinami. Cenik oglasnih sporočil sprejme občinski svet.*

Pripravila:

Mateja Nosan

Svetovalka II

Klemen SRNA

v.d. direktorja občinske uprave